Astrele au pregătit noi provocări pentru zodii, unele fiind mai norocoase, iar altele mai puțin. Toate previziunile despre dragoste, bani sau job, în horoscopul zilnic.
Berbec: Energia fizică va fi la limita inferioară, așa că nu este cazul să te implici în activități care să te suprasolicite. Proiectele pe care le ai în plan pentru timpul liber vor trebui amânate din cauza unor situații neprevăzute, dar vor apărea alte posibilități de distracție care îți vor da posibilitatea să te simți excelent. Relația cu ființa iubită ar putea fi ceva mai tensionată.
Taur: Vei avea parte de multă alergătură pentru tot felul de chestiuni minore. Ești ocupat cu prea multe probleme și deja nu mai discerni care îți sunt prioritățile. Lucrurile nu se vor rezolva de la sine, așa că ai face bine să îți pui ordine în minte. O persoană mai în vârstă îți poate fi de mare ajutor, dacă îi vei asculta sfaturile. Din punct de vedere mental funcționezi la limita superioară.
Gemeni: În cămin s-ar putea deteriora câte ceva, dar cum remedierile se vor face cu ușurință, nu este cazul să te enervezi. Este foarte posibil să fie nevoie să faci o mulțime de drumuri pentru a te vedea cu rudele, dar și cu partenerii de distracție. Persoanele mai tinere din familie se pare că îți vor face o surpriză plăcută, care te va ajuta să închei ziua foarte optimist.
Rac: Unul dintre părinți ar îți va face un anunț de care se va bucura întreaga familie. În ceea ce privește proiectele pe care ți le-ai făcut pentru timpul liber, acestea vor suferi unele modificări, care însă nu te vor deranja într-o prea mare măsură. Prietenii de pe alte meleaguri vor lua legătura cu tine pentru a-ți face o propunere. Gândește-te înainte de a da un răspuns.
Leu: Starea ta generală nu va fi dintre cele mai bune, căci nu vei reuși să îți folosești de energia de care dispui. Ai tendința de a te implica în mai multe activități odată și în felul acesta nu vei reuși să te odihnești. Încearcă să-ți organizezi cu atenție timpul și mai ales, ascultă și sfatul celor din anturajul apropiat. Activitățile intelectuale te vor favoriza.
Fecioară: Relația cu prietenii va fi bună pe tot parcursul zilei și vei petrece clipe deosebit de plăcute în compania acestora. Cineva din anturajul apropiat va avea nevoie de sprijinul tău și nu vei putea să-l refuzi. N-ar fi exclus nici să cheltuiești pentru distracții în compania prietenilor, dar cum acest lucru te va ajuta să depășești stresul din ultimul timp, nu are de ce să-ți pară rău.
Balanța: Astăzi ai tendința de a face cheltuieli chiar mai mari decât ți-ai putea permite. Achiziționarea unui obiect care îți place sau investirea într-un hobby mai vechi este mai mult decât posibilă. Energia fizică este mare, dar, necanalizată corespunzător, nu îți va fi de nici un folos. Sfaturile prietenilor se vor dovedi inspirate și merită să te apleci asupra lor.
Scorpion: Popularitatea ta este în creștere și, chiar dacă vor mai exista unele controverse cu prietenii, nimeni nu se va supăra și vei reuși să strălucești în societate oriunde vă veți duce. Starea ta fizică va fi bună, dar totuși, n-ar strica să îți păstrezi măcar o oră pentru odihnă și relaxare. Vei primi o informație pe care nu este cazul să o iei drept bună.
Săgetător: Prietenii sau rudele aflate pe alte meleaguri vor lua legătura cu tine, ceea ce îți va face mare plăcere. Vei avea unele discuții constructive cu ființa iubită referitoare la programul din timpul liber și până la urmă vei reuși să îți impui punctele de vedere. Ți se va face o propunere de colaborare, dar nu este cazul să dai un răspuns înainte de a-ți fi clare toate condițiile.
Capricorn: Vei avea de făcut o mulțime de drumuri care te vor mai debarasa într-o oarecare măsură de starea de agitație de care dispui în ultimul timp. Te vei întâlni cu prietenii, care îți vor face propuneri interesante. N-ar fi exclus nici să fii tentat să faci o investiție în cămin. Nu lua însă nicio decizie până nu te vei consulta cu rudele apropiate.
Vărsător: Activitățile sociale îți vor face mare plăcere, mai ales că îți vor da posibilitatea de a te întâlni cu prietenii, de a te relaxa. N-ar fi exclus să cunoști o persoană care îți va fi de un real folos în viitorul apropiat. În cazul în care dorești să pleci într-o călătorie, șansa va fi de partea ta, chiar dacă vei avea parte de mai multe cheltuieli decât ți-ai propus.
Pești: Vei avea o întrevedere cu prietenii. Veti discuta despre proiecte de interes comun și vei fi tentat să îți impui punctele de vedere. Cel mai bine ar fi să te arăți ceva mai conciliant, mai înțelegător. Nu este cazul să te grăbești și să faci lucrurile de mântuială, deoarece toate acestea se vor întoarce împotriva ta în scurt timp.